Държавен вестник, бр. 102, 2015 г., стр. 41

БРОЙ  102	
Д Ъ Р Ж А В Е Н  В Е С Т Н И К 	
СТР.  41  
на трети лица. Застрахователят, съответно 
презастрахователят, отговаря за дейността на 
доставчика на услуги като за свои действия.
(3) Застрахователят, съответно презастра­
хователят, не може да прехвърля функция по 
смисъла на чл. 78, ал. 1, т. 1 – 4 или друга 
важна функция или дейност, когато: 
1. съществено се влошава качеството на 
неговата система на управление; 
2. необосновано се увеличава оператив­
ният риск; 
3. се възпрепятства застрахователният 
надзор;
4. се застрашават интересите на ползвате­
лите на застрахователни услуги. 
Извършване на прехвърлените дейности. Кон­
трол. Държавен надзор
Чл. 111. (1) Прехвърлените дейности се 
извършват според изискванията, установени 
за застрахователя, съответно за презастра­
хователя.
(2) Прехвърлените дейности и лицата, на 
които са възложени, се обхващат от системата 
на управление и за вътрешен контрол на за­
страхователя, съответно на презастрахователя.
(3) Застрахователят, съответно презастрахо­
вателят, предвижда в договора за прехвърляне 
на дейност и взема всички други необходими 
мерки, за да гарантира, че:
1. доставчикът на услуги сътрудничи на 
комисията и заместник-председателя по отно­
шение на прехвърлена функция или дейност;
2. той, неговите одитори, комисията и 
заместник-председателят разполагат с ефек­
тивен достъп до информацията, свързана с 
прехвърлените функции или дейности;
3. председателят на комисията, замест­
ник-председателят или определените от тях 
лица имат ефективен достъп до работните 
помещения на доставчика на услуги и са в 
състояние да упражнят това право на достъп. 
(4) Договорите за прехвърляне на функция 
по смисъла на чл. 78, ал. 1, т. 1 – 4 или на 
друга важна функция или дейност се пред­
ставят на заместник-председателя преди тях­
ното сключване. Застрахователят, съответно 
презастрахователят, представя информация за 
изпълнението на прехвърлените функции или 
дейности по ред, определен в наредбата по 
чл. 77, ал. 5. Заместник-председателят може 
да разпорежда извършването на проверка, 
включително на място, на трето лице, на 
което е прехвърлена дейност от застраховател 
или презастраховател. По искане на замест­
ник-председателя третото лице, на което е 
прехвърлена дейност от застраховател или 
презастраховател, е длъжно да предостави 
всякаква информация във връзка с прехвър­
лената дейност. 
(5) Когато в дейността на лице, на което 
застраховател или презастраховател е прех­
върлил дейност, са установени нарушения на 
закона, или практика, която застрашава ста­
билността на застрахователя или презастрахо­
вателя, правата и интересите на ползвателите 
на застрахователни услуги, както и точното и 
навременно изпълнение на задълженията по 
презастрахователни договори, или тя възпре­
пятства осъществяването на държавния застра­
хователен надзор, заместник-председателят 
разпорежда тяхното отстраняване в определен 
от него срок. Когато разпореждането не е било 
изпълнено или макар да е било изпълнено, 
лицето продължава да нарушава закона, да 
застрашава стабилността на застрахователя 
или презастрахователя, правата на ползвате­
лите, точното и навременно изпълнение на 
задълженията по презастрахователни договори 
или да възпрепятства надзора, заместник-
председателят разпорежда на застрахователя 
да прекрати договора си с това лице.
(6) Застрахователят, съответно преза­
страхователят, не дължи неустойки и други 
обезщетения за вреди при предварително 
прекратяване на договор за прехвърляне на 
дейност в изпълнение на разпореждане по ал. 5.
(7) Комисията, съответно заместник-пред­
седателят, могат да приложат спрямо лицето, 
на което застрахователят или презастра­
хователят е прехвърлил дейност, и спрямо 
прехвърлената дейност всички останали пра­
вомощия, които имат спрямо застрахователя 
или презастрахователя съобразно естеството 
на прехвърлената дейност. 
Проверки на доставчик на услуги в друга
държава членка 
Чл. 112. (1) Заместник-председателят може 
да разпорежда извършването на проверка на 
място в помещенията на доставчик на услуги 
в друга държава членка, след като уведоми 
органа в съответната държава членка, който 
осъществява надзор върху доставчика на 
услуги. Когато доставчикът на услуги не 
подлежи на надзор в съответната държава, 
се уведомява компетентният орган, осъщест­
вяващ застрахователен надзор в държавата 
членка. Заместник-председателят може да 
делегира проверката на органа по изречения 
първо или второ. 
(2) Когато заместник-председателят бъде 
възпрепятстван да извърши проверката по 
ал. 1, той може да се обърне за съдействие 
към Европейския орган. 
(3) Когато компетентен орган, осъщест­
вяващ застрахователен надзор в държавата 
членка, е уведомил за намерението си да 
извърши проверка на доставчик на услуги 
в Република България, комисията оказва 
необходимото съдействие, съответно замест­
ник-председателят разпорежда извършване на 
проверка в доставчика на услуги, ако органът 
от другата държава членка е възложил това.